text: Løkke-drenge tramper i pedalerne
  25 juni 2017 kl. 11.03
  Med statsminister Lars Løkke Rasmussen i front trillede 43 drenge søndag formiddag ind i Kolding på vej Danmark rundt.
  LøkkeFonden er i gang med årets cykelløb “LøkkeFondens Challenge”, som er et 16-ugers udviklingsforløb for drenge.
  Forløbet består af en træningsperiode, der blandt andet indeholder kost- og ernæringskurser, coaching og cykeltræning 1-2 gange om ugen.
  Det hele afsluttes med cykelløbet ”Rundt i Danmark”, hvor drengene cykler næsten 600 kilometer på 5 dage, inden de kommer i mål i København.
  Lørdag morgen gik starten i Odense og efter en overnatning i Middelfart, gælder det søndag Kolding og derefter går turen til Juelsminde via Vejle.
  
  